**DĖL VALSTYBINĖS ŽEMĖS NUOMOS MOKESČIO TARIFŲ IR TAIKOMŲ LENGVATŲ 2019 M. PATVIRTINIMO**

2018 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 37 punktais, 18 straipsnio 1 dalimi, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“ ir Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Rokiškio rajono savivaldybės taryba n u s p r e n d ž i a:

1. Nustatyti nuomos mokesčio už valstybinę žemę, išnuomotą be aukciono ar suteiktą naudotis, tarifus (procentais nuo žemės sklypų vidutinės rinkos vertės, apskaičiuotos pagal žemės verčių žemėlapius):

1.1. žemės ūkio paskirties žemės sklypams – 2;

1.2. fizinių asmenų naudojamiems valstybinės žemės sklypams, nenurodytiems 1.1 punkte – 1,5;

1.4. juridinių asmenų naudojamiems valstybinės žemės sklypams, nenurodytiems 1.1. punkte – 2.5;

1.5. žemės sklypams, kurių naudotojai nėra sudarę žemės sklypų nuomos sutarčių arba neturi leidimo laikinai naudotis žeme – 4;

1.6. žemės sklypams, kurie yra nenaudojami ir apleisti – 4.

2. Asmenims, kuriems valstybinė žemė išnuomota aukciono būdu, žemės nuomos mokesčio dydis yra lygus aukciono metu pasiūlytam didžiausiam nuomos mokesčiui arba valstybinės žemės nuomos sutartyje nurodytam nuomos mokesčio dydžiui (jeigu mokesčio dydis nenurodytas, taikomi mokesčio tarifai, nurodyti sprendimo 1 punkte).

3. Atleisti nuo valstybinės žemės nuomos mokesčio:

3.1. asmenis, kurių mokėtinas žemės nuomos mokestis už visus nuomojamus (naudojamus) žemės sklypus neviršija 5 eurų.

3.2. biudžetinines įstaigas, veikiančias pagal Lietuvos Respublikos biudžetinių įstaigų įstatymą;

3.3. valstybės ir savivaldybės viešąsias įstaigas;

3.4. bažnyčisd ir kitas tradicines religines bendruomenes;

3.5. mokymo ir mokslo įstaigas;

3.6. visuomenės poreikiams naudojamų sporto aikštynų, stadionų, poilsio ir kultūros objektų užimamtas žemes;

3.7. labdaros organizacijas ir fondus, įsteigtus Lietuvos Respublikos labdaros ir paramos įstatymo nustatyta tvarka;

3.8. socialinės ir psichologinės globos bei reabilitacijos įstaigas;

3.9. valstybinių rezervatų bei nacionalinių parkų ir regioninių parkų teritorijoje esančių rezervatų žemę;

3.10. nacionalinių parkų, regioninių parkų, kraštovaizdžio, geologinių, geomorgologinių, telmologinių ir pedologinių draustinių teritorijoje ir jų apsaugos zonose esančius sklypus, išskyrus žemės ūkio naudmenis, pastatų, kiemų, kelių ir tvenkinių užimtą žemę;

3.11. gamtos paminklų žemę, išskyrus pastatų, kiemų ir kelių užimtą žemę;

3.12. archeologijos ir istorijos paminklų (neveikiančių kapinių ir laidojimo vietų) teritorijų ir jų apsaugos zonų žemę, išskyrus namų valdų, kitų pastatų, kiemų, tvenkinių, kelių užimtą žemę;

3.13. krašto apsaugos objektų užimtą žemę;

3.14. valstybinio geležinkelio linijų, jų statinių, specialios paskirties įrenginių, valstybinių automobilių kelių ir valstybės įmonių kelių tiesimo bei priežiūros statinių, šių įmonių transporto aptarnavimo statinių naudojamos žemės;

3.15. miesto ir gyvenviečių vandenvietėms, vandens bokštams, nuotekų valymo įrenginiams ir nuotekų siurblinėms eksploatuoti naudojamos žemės;

3.16. daugiabučių namų užimtas žemės, išskyrus kitų pastatų, kiemų, tvenkinių, kelių užimtos žemės;

4. Taikyti 50 proc. mokesčio lengvatą valstybinės žemės naudotojams, kurie nesudarę žemės sklypų nuomos sutarčių ir neturi leidimo laikinai naudotis žeme:

4.1. senatvės pensininkams, kurių vidutinės bendrai gyvenančių asmenų ar vieno gyvenančio asmens pajamos per mėnesį yra mažesnės už 1 Valstybės remiamų pajamų dydį vienam asmeniui.

4.2. neįgaliems asmenims, kuriems teisės aktų nustatyta tvarka nustatytas sunkus ar vidutinis neįgalumo lygis ar ba 40 proc. ar mažesnis darbingumo lygis arba senatvės pensininkas kuriam nustatytas specialiųjų poreikių lygis, jei vidutinės bendrai gyvenančių asmenų ar vieno asmens pajamos per mėnesį yra mažesnės už 2 Valstybės remiamų pajamų dydius vienam asmeniui.

4.3. Kai žemės naudotojai, turintys teisę į mokesčio lengvatą, naudoja daugiau nei vieną žemės sklypą, dėl kurių nesudarytos nuomos sutartys ir negautas leidimas laikinai naudotis žeme tos pačios savivaldybės teritorijoje, lengvata taikoma vienam didžiausios mokestinės vertės žemės sklypui.

5. Taikyti 25 proc. mokesčio lengvatą Jaunųjų (iki 40 metų amžiaus) ūkininkų naudojamiems valstybinės žemės sklypams, pirmuosius trejus metus nuo Jaunojo ūkininko ūkio įregistravimo.

6. Nustatyti kad šis sprendimas įsigalioja 2019 m. sausio 1 d.

7. Paskelbti šį sprendimą spaudoje, Teisės aktų registre ir Rokiškio rajono savivaldybės interneto svetainėje.

8. Pripažinti netekusiu galios Rokiškio rajono savivaldybės tarybos 2018 m. birželio 29 d. sprendimą Nr. TS-173 „Dėl valstybinės žemės nuomos mokesčio tarifų ir taikomų lengvatų patvirtinimo“.

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL VALSTYBINĖS ŽEMĖS NUOMOS MOKESČIO TARIFŲ IR TAIKOMŲ LENGVATŲ PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Projekto tikslas - patvirtinti Valstybinės žemės nuomos mokesčio tarifus ir taikomas lengvatas.

**Šiuo metu esantis teisinis reglamentavimas.**

Lietuvos Respublikos Vyriausybės 2002 m. lapkričio 19 d. nutarimas Nr. 1798 „Dėl nuomos mokesčio už valstybinę žemę“; Lietuvos Respublikos Vyriausybės 2003 m. lapkričio 10 d. nutarimas Nr. 1387 „Dėl žemės nuomos mokesčio už valstybinės žemės sklypų naudojimą“, Rokiškio rajono savivaldybės tarybos 2018 m. birželio 29 d. sprendimas Nr. TS-173 “„Dėl valstybinės žemės nuomos mokesčio tarifų ir taikomų lengvatų patvirtinimo“.

 **Sprendimo projekto esmė.**

Parengtas ir teikiamas Savivaldybės tarybai svarstyti Valstybinės žemės nuomos mokesčio tarifų ir taikomų lengvatų 2019 metams projektas. Nuomos mokesčio tarifai, mokėjimo terminai, žemės nuomos mokesčio lengvatos buvo nustatytos 2018 m. birželio 29 d. sprendimu Nr. TS-173 „Dėl valstybinės žemės nuomos mokesčio tarifų ir taikomų lengvatų patvirtinimo“.

 Lietuvos Respublikos Vyriausybės 2003 m. lapkričio 10 d. nutarime Nr. 1387 „Dėl žemės nuomos mokesčio už valstybinės žemės sklypų naudojimą“ numatyta, kad žemės nuomos mokesčio tarifas yra ne mažesnis kaip 0,1 procento ir ne didesnis kaip 4 procentai žemės vertės, apskaičiuotos LR Vyriausybės nustatyta tvarka. Savivaldybės taryba nustato konkretų žemės nuomos mokesčio tarifą.

 Siūloma valstybinės žemės nuomos mokesčio tarifą diferencijuoti pagal paskirtį – išskiriant žemės ūkio (taikyti 2 proc.), ir pagal naudotojo charakteristiką – fizinių asmenų naudojamiems sklypams taikyti 1,5 proc. ir juridinių asmenų naudojamiems sklypams taikyti taikyti 2,5 proc. Numatyta taikyti maksimalų mokesčio tarifą sklypams kurių naudotojai nėra sudarę žemės sklypų nuomos sutarčių arba neturi leidimo laikinai naudotis žeme ir žemės sklypams, kurie yra nenaudojami ir apleisti (šioms grupėms taikyti maksimalų 4 proc. tarifą).

 Tarifų diferencijacijos pokyčius įtakojo VĮ Registrų centro teikiamų duomenų netikslumai. Visus žemės sklypus išskyrus žemės ūkio paskirties žemės sklypus, VĮ Registrų centras pateikia kaip Kitos paskirties. Todėl detalesnė diferiancijacija pagal sklypų paskirtis reikalauja investicijų į Žemės nuomos apskaitos modulį, kurios manoma ekonomiškai nebus naudingos.

 Patvirtinus šiuos tarifus, bus surinkta daugiau pajamų į savivaldybės biudžetą, valstybinės žemės nuomininkai neteks išskirtinės mokestinės naštos sumažinimo, lyginant su nuosavybės teise priklausančios žemės mokesčiu ir Panevėžio regiono savivaldybėse taikomu valstybinės žemės mokesčiu.

 Šiame projekte numatyta padidinti ribą, iki kurios valstybinės žemės naudotojai atleidžiami nuo valstybinės žemės mokesčio einamaisiais metais, iki 5 Eur. 2018 m. iki 5 Eur mokesčio buvo priskaičiuota 281 mokesčio mokėtojui, bendra mokesčio suma 942,26 Eur.

Projekte numatyta papildyti 3.16 punktą žodžiais „išskyrus kitų pastatų, kiemų, tvenkinių, kelių užimtos“ taip pat numatytos sąlygos, kada būtų taikoma 50 proc. mokesčio lengvata valstybinės žemės naudotojams, kurie nesudarę žemės sklypų nuomos sutarčių ir neturi leidimo laikinai naudotis žeme. Šios lengvatos taikymas sustabdytų užburtą skurdo ratą, nes valstybinės žemės, esančios prie nuosavybės teise priklausančių pastatų naudotojai neturi galimybės sudaryti nuomos sutarčių ar gauti leidimą naudotis žeme, kol neatlikti sklypo kadastriniai matavimai. Kadastrinius matavimus turi inicijuoti ir apmokėti pastatų savininkas. Asmenys gaunantys mažas pajamas neturi lėšų įteisinti sklypo naudojimą ir yra apmokestinami maksimaliu žemės nuomos mokesčio tarifu. Todėl siūloma senatvės pensininkams, gaunantiems mažiau kaip 122 Eur per mėn. vienam šeimos nariui ir neįgaliesiems (asmenims, kuriems teisės aktų nustatyta tvarka nustatytas sunkus ar vidutinis neįgalumo lygis ar ba 40 proc. ar mažesnis darbingumo lygis arba senatvės pensininkas kuriam nustatytas specialiųjų poreikių lygis) gaunantiems mažiau kaip 244 Eur per mėn. vienam šeimos nariui taikyti 50 proc. mokesčio lengvatą sklypams, kurių naudojimas nėra įteisintas. Ši lengvata būtų pritaikoma asmenims kreipusis į savivaldybės administraciją ir pateikus teisę į lengvatą patvirtinančius dokumentus.

Atsižvelgiant į Lietuvos jaunųjų ūkininkų ir jaunimo sąjungos 2018-12-19 pateiktą prašymą, antrąjame komitetų posėdyje buvo pasiūlyta taikyti 1,5 proc. mokesčio tarifą (t.y. 25 proc. mokestinę lengvatą) jaunųjų (iki 40 metų amžiaus) ūkininkų (pirmuosius trejus metus nuo Jaunojo ūkininko ūkio įregistravimo) naudojamiems žemės sklypams. Tačiau pažymėtina, kad jaunieji ūkininkai pirmuosius penkerius metus gauna papildomas lengvatas – papildomą išmoką iš Europos Sąjungos lėšų, kuri mokama už deklaruotą plotą pareiškėjui, atitinkančiam išmokos jaunajam ūkininkui reikalavimus. 2018 m. vienam jaunajam ūkininkui, deklaruojančiam iki 90 ha žemės buvo skiriama 47.92 Eur. Konkreti suma kasmet skiriasi, nes lėšos paskirstomos pagal esamą krepšelį teisę į paramą turintiems jauniesiems ūkininkams.

Lentelėje pateikiami Panevėžio regiono savivaldybėse taikomi valstybinės žemės nuomos mokesčio ir Rokiškio rajono savivaldybėje taikomi žemės mokesčio, valstybinės žemės nuomos ir siūlomi patvirtinti valstybinės žemės nuomos mokesčio tarifai.

|  |  |
| --- | --- |
| Savivaldybė | Valstybinės žemės nuomos mokesčio tarifas, proc., atsižvelgiant į žemės naudojimo paskirtį |
| Žemės ūkio paskirties žemė, proc.  | Gyvenamųjų teritorijų žemės sklypai | Komercinės paskirties ir prašmonės ir sandėliavimo žemė | Kita |
| Biržų r.  | 2 (miesto teritorija);4 (ne miesto teritorija) | 3 | 3 | 3 |
| Kupiškio r.  | 2 | 1,5 | 2 | 4 (apleistiems sklypams ir naudotojams, nesudariusiems nuomos sutarčių)3 (nuomininkams, kurie nesumokėjo nuomos mokesčio už prėjusius metus) |
| Pasvalio r. | 4 | 1,5 | 2,5 |  |
| Žemės mokesčio tarifas, proc.  |
| Rokiškio r.2019 m. | 1,5 | 1,5 | 1,5 | 4 (už apleistas žemės) |
| Patvirtintas valstybinės žemės nuomos mokesčio tarifas/ **siūlomas** tarifas, proc. |
| Rokiškio r. | 2 | Fiziniams asmenims, išskyrus žemės ūkio paskirties žemę1,5 | Juridiniams asmenims, išskyrus žemės ūkio paskirties žemę2,5 | 4 (apleistiems sklypams ir naudotojams, nesudariusiems nuomos sutarčių) |

**Galimos pasekmės, priėmus siūlomą tarybos sprendimo projektą:**

**teigiamos** – bus surinkta daugiau pajamų į savivaldybės biudžetą.

**neigiamos** – galimas valstybinės žemės nuomininkų nepasitenkinimas, dėl padidėjusios mokestinės naštos.

 **Kokia sprendimo nauda Rokiškio rajono gyventojams**

Valstybinės žemės nuomos mokesčio tarifai ir taikomos lengvatos ir skelbiami viešai, todėl gyventojai turi galimybę susipažinti su sprendimu ir taikant diferencijuotus tarifus motyvuojami sudaryti sklypų nuomos sutartis, laiku mokėti mokestį ir prižiūrėti nuomojamus sklypus. Surinktos papildomos lėšos į biudžetą bus panaudotos rajono gerovei ir tai teiks naudą visiems rajono gyventojams.

# **Finansavimo šaltiniai ir lėšų poreikis**.

 Savivaldybės biudžeto lėšų nereiks.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė